Ara l-infografika sħiħa Erba' pajjiżi tal-UE bagħtu offerti lill-Kunsill biex jospitaw is-sede tal-Awtorità Ewropea tax-Xogħol (ELA) futura fil-bliet li ġejjin: Nikosija (Ċipru) Sofija (il-Bulgarija) Riga (il-Latvja) Bratislava (is-Slovakkja) L-offerti ser jiġu ppubblikati fuq is-sit web tal-Kunsill fit-13 ta' Mejju. Kriterji għall-valutazzjoni Qabel it-3 ta' Ġunju, il-Kummissjoni Ewropea ser tivvaluta l-offerti abbażi tal-kriterji li ġejjin: il-bilanċ ġeografiku id-data li fiha tista' tiġi stabbilita l-ELA wara d-dħul fis-seħħ tar-regolament fundatur l-aċċessibbiltà tal-post l-eżistenza ta' faċilitajiet ta' edukazzjoni adegwati għat-tfal tal-membri tal-persunal aċċess xieraq għas-suq tax-xogħol, is-sigurtà soċjali u l-kura medika kemm għat-tfal kif ukoll għall-konjuġi Il-passi li jmiss Abbażi tal-valutazzjoni tal-Kummissjoni, ir-rappreżentanti tal-istati membri li jiltaqgħu fil-Coreper ser jorganizzaw diskussjoni fil-5 ta' Ġunju. Wara votazzjoni li ser issir fil-marġini tal-Kunsill EPSCO fit-13 ta' Ġunju fil-Lussemburgu, id-deċiżjoni finali dwar is-sede tal-ELA ser tittieħed permezz ta' qbil komuni tar-rappreżentanti tal-istati membri. Awtorità Ewropea tax-Xogħol - sfond L-għan tal-ELA huwa li tassisti lill-istati membri fl-implimentazzjoni ta' atti legali tal-UE fl-oqsma tal-mobbiltà tal-forza tax-xogħol madwar l-Unjoni u l-koordinazzjoni tas-sigurtà soċjali. Hija ser tappoġġa wkoll lill-istati membri fl-infurzar transfruntier tal-liġijiet rilevanti tal-Unjoni, inkluż il-faċilitazzjoni ta' spezzjonijiet miftiehma u konġunti. Il-Kunsill u l-Parlament Ewropew laħqu qbil proviżorju dwar ir-Regolament li jistabbilixxi Awtorità Ewropea tax-Xogħol fl-14 ta' Frar 2019. Fis-16 ta' April, il-Parlament Ewropew ivvota favur il-qbil. L-adozzjoni tar-regolament mill-Kunsill hija mistennija f'Ġunju. Il-proċedura tal-għażla għas-sede tal-ELA Awtorità Ewropea tax-Xogħol: il-Presidenza Rumena tilħaq qbil proviżorju mal-Parlament Ewropew (stqarrija għall-istampa, 14/02/2019) Il-proposta għal regolament li jistabbilixxi Awtorità Ewropea tax-Xogħol (pożizzjoni tal-Kunsill) Il-proposta tal-Kummissjoni Ewropea